**Žinutė Vilniaus lopšelio-darželio „Viltenė“ bendruomenei po tyrimo rezultatų radus reikšmingą viruso kiekį:**

Informuojame, kad **2022 m. kovo 8 d.** Vilniaus visuomenės sveikatos biuro specialistas atliko grupių aplinkos paviršių tyrimą. Vienoje grupėje ant paviršių rastas reikšmingas kiekis COVID-19 virusinės medžiagos.

Bendradarbiaudami su Vilniaus miesto savivaldybe ir Vilniaus visuomenės sveikatos biuru bei siekdami maksimaliai valdyti viruso plitimą darželyje ir visus apsaugoti, **siūlome** minėtos grupės tėveliams (globėjams) mobiliajame punkte (V. Gerulaičio g. 1, Vilnius) **atlikti PGR / greitojo antigeno testo tyrimus** vaikams ir šeimos nariams.

Tyrimui registruotis galite per **Karštosios koronaviruso linijos 1808 sistemą telefonu arba elektroniniu būdu užpildydami elektroninę registracijos formą** adresu: [https://selfreg.myhybridlab.com](https://selfreg.myhybridlab.com/), pasirinkę *Asmenims po anksčiau atliktų tyrimų*, toliau registracijos tipą *Po aplinkos paviršių testavimo.*

**Ugdytiniai ir jų šeimos ūkiai, turi galimybę rinktis, kokį tyrimą atlikti mobiliajame punkte:**

*1) greitojo antigeno testą, kai ėminys imamas iš nosiaryklės. Rezultatas sužinomas per 15 min.;*

*2) PGR tyrimą, kai ėminys imamas iš nosiaryklės ir gerklės. Rezultatas sužinomas per 24 val.*

SVARBU! Testavimas, kai rasta didelė viruso koncentracija grupėje, nerekomenduojamas persirgusiems asmenims, kai nuo teigiamo PGR /  antigeno testo (atlikto laboratorijoje) praėjo ne daugiau nei 90 dienų.

**Užsiregistravus PGR arba GAT tyrimui**, prašome informuoti **ugdymo įstaigą.**

Taip pat **ugdymo įstaigą** prašome **informuoti apie teigiamą** tyrimo **atsakymą** po atlikto savanoriško PGR / GAT tyrimo. Ugdymo įstaigos kontaktai: (8 5) 2337649

Jei turite klausimų, galite kreiptis į tyrimą atliekantį specialistą Vestą Genevičiūtę, el. paštas vesta.geneviciute@vvsb.lt

Saugokime save ir kitus!